РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број: 06-961/24

23. новембар 2024. године

Б е о г р а д

На основу члана 27. став 8. Закона о Народној скупштини („Службени гласник РС“, бр. 9/10 и 108/13 - др. закон) и члана 44. став 6. и члана 48. Пoсловника Народне скупштине („Службени гласник РС“, број 20/12 - пречишћен текст), Одбор за уставна питања и законодавство, на седници одржаној 23. новембра 2024. године, донео је

**О Д Л У К У**

**О ИЗМЕНИ ОДЛУКЕ О ОБРАЗОВАЊУ РАДНЕ ГРУПЕ ЗА УНАПРЕЂЕЊЕ ИЗБОРНОГ ПРОЦЕСА**

1. У Одлуци о образовању Радне групе за унапређење изборног процеса 04 Број: 06-961/24 од 29. априла, 10. маја и 21. јуна 2024. године, у тачки 2.став 2. под 3) речи „Злата Јусуфовић“, замењују се речима „Ана Ераковић“.

2. Ова одлука ступа на снагу даном доношења.

ПРЕДСЕДНИК

Милица Николић

О Б Р А З Л О Ж Е Њ Е

Одлуком о образовању Радне групе за унапређење изборног процеса 04 Број: 06-961/24 од 29. априла, 10. маја и 21. јуна 2024. године у тачки 2. утврђено је да састав Радне групе чине по два представника (члан и заменик члана) сваке посланичке групе у Народној скупштини, а у тачки 2. став 1. под 3) алинеја прва утврђено је да је Злата Јусуфовић заменик члана на предлог Посланичке групе Народни покрет Србије – Ново лице Србије. Актом 06-961/24 од 25. септембра 2024. године Посланичка група Народни покрет Србије – Ново лице Србије поднела је Предлог за доношење Одлуке о измени Одлуке о образовању радне групе за унапређење изборног процеса, и то тако да се уместо Злате Јусуфовић за заменика члана бира Ана Ераковић.